***1.*** ***Кратка обобщена информация за осъществената контролна дейност за месец май 2019 г. и резултати от извършената контролна дейност.***

 През месец май 2019 г. служителите от „Контрол и охрана“ в дирекциите на националните паркове са извършили 245 броя проверки на 125 обекта. Проверките осъществени по време на ежедневните обходи в поверените охранителни участъци, вписани в дневниците на парковата охрана са 1627 броя. Няма съставени актове за установяване на административни нарушения (АУАН) и са дадени 12 предписания. Издадени са 7 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

През месец май са съставени 125 броя констативни протокола (КП) за осъществен контрол и извършени проверки. Извършени са 290 броя проверки, вписани в *Дневника на служителя парковата охрана*. Няма издадени наказателни постановления.

На територията на парка ловът и дивечоразвъдната дейност са забранени. Основните задачи на парковата охрана са именно в тази посока. През месец май с цел превенция, бяха извършени проверки съвместно с Държавните горски стопанства, в ниската част на парка и в граничните зони.

Извършени са 102 броя проверки от парковата охрана за незаконен лов, отразени в зачислените им дневници и седмични рапорти до главните инспектори на паркови участъци. Извършени са и 26 броя проверки за незаконен риболов.

През отчетният период са съставени 28 броя констативни протоколи за извършени проверки за незаконен лов и 7 броя констативни протоколи за незаконен риболов, съставени са 8 броя констативни протоколи за проверки за незаконен лов в резерватите „Юлен“ и „Баюви дупки – Джинджирица“.

През месеца са извършени 127 броя проверки от парковата охрана за незаконна сеч на дървесни и храстови видове, отразени в зачислените им дневници и седмични рапорти до главните инспектори на парковите участъци. През периода са съставени 33 брояКП за извършени проверки, съставени са и 2 броя КП за извършени проверки за незаконна сеч на територията на резерват „Баюви дупки- Джинджирица“. Също така са съставени 11 броя КП (от общо 33 броя) за извънредни проверки с цел недопускане на незаконна сеч на територията на парка на основание Заповед № РД-26/01.03.2018 г. на директора на парка. В резултат на предприетите действия и извършени проверки,през месеца не е допусната незаконна сеч на територията на парка.

Извършени са 6 броя проверки от парковата охрана на състоянието на парковите архитектурни елементи, отразени в зачислените им дневници и седмични рапорти до главните инспектори на ПУ. През отчетният период не са констатирани нарушения.

През периода са съставени 5 броя констативни протоколи за извършени проверки по поставените условия в становища издадени от Дирекция НП „Пирин“, за съгласуване на дейности и решения на МОСВ, като не са констатирани нарушения.

С цел превенция срещу недопускането на използването на моторизирани средства на територията на парка и на основание на Заповед № РД-54/13.05.2019г. на директора на парка, през месец май, председателите на мотоклубове/сдружения от прилежащите на парка общини, бяха запознати с действащата забрана за използването на моторизирани средства, освен при спасителни акции и неотложни действия в горите на територията на парка. Връчени са 2 броя декларации с превантивен характер на председателите на мото-дружинка гр. Банско и с.Корница, община Гоце Делчев.

През отчетния период не са съставяни констативни протоколи за извършени проверки на сгради и съоръжения, които са предмет на концесията. Причина за нереализиране на част от планираните проверки са лошите атмосферни условия и наличието на дебела снежна покривка в парка.

Извършени са 4 броя проверки от парковата охрана, отразени в зачислените им дневници и седмични рапорти до главните инспектори на Парковите участъциотносно въведените забрани с ПУ на НП „Пирин“ за незаконно бивакуване. Не се констатирани нарушения на територията на парка.

**2.2. НП „Рила“**

Във връзка с осъществяване на контролната дейност на територията на Национален парк „Рила“ за месец май 2019 г, служителите паркова охрана и контрол са извършили общо 45 бр. проверки, за които са съставени предупредителни и констативни протоколи. 25 бр. от тях са на сгради, водохващания и други съоръжения, а в 20 бр. са отразени проверки по разрешителни и съгласувателни заповеди на директора на Дирекция „Национален парк Рила“ и други. За същия период, служителите, на които е поверена охраната на защитените територии, са осъществили 347 бр. проверки за Отдел „КО-Юг“ и 553 бр. за Отдел „КО-Север“, отразени в предоставените им дневници по образец. Има съставени 2 бр. констативни протоколи за установяване на административно нарушение за нерегламентирано движение на моторна шейна и лек автомобил.

По всички издадени съгласувателни и разрешителни заповеди, служителите „Паркова охрана и контрол“ осъществяват текущ и последващ контрол.

От направените общо 45 броя проверки за отчетния период, покрити с констативни и предупредителни протоколи, 30 бр. са планирани, а 15 бр. - извънредни. Извършени са 25 бр. на сгради и съоръжения, намиращи се на територията на националния парк и резерват „Риломанастирска гора“, а 20 бр. са по съгласувателни и разрешителни заповеди, издадени от директора на Дирекция „Национален парк Рила“ и други.

При проверките, осъществявани от парковата охрана и отразявани в дневниците им, най-голям брой са реализирани във връзка със санитарното състояние на гората и проверки за незаконна сеч и извоз на дървесина - 330 бр. Тези, свързани с бракониерство са 123 бр., 80 бр. проверки са извършени във връзка със състоянието на реките и езерата и незаконен риболов, 16 бр. са свързани със замърсяване на защитената територия, 35 бр. проверки - по границите на Национален парк „Рила“ и резерватите с държавните горски стопанства и общини, 64 бр. на пътища и пътни съоръжения, 17 бр. във връзка с наличието/липсата на табели и тяхното състояние. 48 бр. от извършените проверки са относими към състоянието на екопътеките и кътовете за отдих и бивакуване и 27 бр. на туристически пътеки. 37 проверки са направени за състоянието на ВиК и други водопреносни съоръжения на територията на Парка, 2 бр. за паленето на огън извън определените за тази цел места, 26 бр. на хижи и заслони, 20 бр. – МПС, 9 бр. проверки на туристи, 9 бр. на електропроводи, попадащи на територията на НП „Рила“, ведомствени сгради – 20 бр. Проверки на пасища -5 бр., билки, гъби и лечебни растения – 2 бр.

През месец май 2019 г. има съставени 2 бр. констативни протоколи за установяване на административно нарушение. Няма съставени АУАН. Издадено е един брой наказателно постановление за налагане на административна санкция.

За отчетния период отново голяма част от усилията на служителите „Паркова охрана и контрол“ бяха насочени в противодействие на нерегламентираното движение на моторни шейни през защитената територия. Направени са проверки по подадени сигнали.

През месец май, парковата охрана извършиха инвентаризация на сухата и паднала дървесна маса, с цел включването й в Годишното план-извлечение за 2019 г.

От дейността на служителите „Паркова охрана и контрол“ през месец май и засиления превантивен контрол могат да се отбележат следните резултати:

1. По всички съставени предупредителни протоколи се извършват проверки и се следи за спазване на предписанията, посочени в тях.

2. Няма констатирани случаи на бракониерство, както и за незаконен риболов.

3. Не са констатирани замърсявания, както около хижите, заслоните, така и около кътовете за отдих и местата за бивакуване.

4. При направените проверки на табели и информационни табла, палене на огън, не са констатирани нарушения.

5. На туристите се предоставя информация във връзка с правилата за поведение в Национален парк „Рила“, местата за бивакуване, хижи, туристически маршрути. С цел превенция на някой от тях са съставени протоколи.

6. Всички пътища на територията на Парка са проходими, няма паднали и надвиснали дървета, които да възпрепятстват преминаването.

7. Създадена е незабавна организация и са направени проверки по постъпили сигнали за нерегламентирано движение на моторни шейни на територията на Национален парк „Рила“.

**2.3. НП „Централен Балкан“ (НПЦБ)**

През месец май 2019 г. служителите от отдел „Контрол и охрана“ (КО) в Дирекция „Национален парк Централен Балкан“ (ДНПЦБ) са извършили 75 бр. проверки на обекти, собственици, ползватели, посетители и паркова инфраструктура, като са съставени 75 бр. констативни протоколи. Проверени са общо 72 бр. обекта, от които 19 бр. инфраструктурни обекта.

Няма съставени актове за установяване на административни нарушения. Издадени са 6 бр. наказателни постановления. Извършени са 5 проверки във връзка с издадени съгласувателни писма и са съставени 5 бр. констативни протоколи в резултат от тях.

Издадени са 23 бр. съгласувателни писма по реда на §7 от ПЗР на ЗЗТ и 11 бр. предписания.

Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 437 бр.

Основните приоритети в контролно-охранителната дейност на Дирекция „Национален парк Централен Балкан“ (ДНПЦБ) през май 2019 г. бяха: превантивен и текущ контрол по отношение предотвратяване и установяване на нарушения свързани с посегателства върху фауната и горските територии, нерегламентираното движение с МПС, последващ контрол на съгласувани дейности в защитената територия, както и контрол за състоянието на парковата инфраструктура. При проведените проверки са констатирани следните по-важни казуси.

* В Парков участък (ПУ) Тъжа, Охранителен участък (ОУ) Тъжа, местност Светения вир, служители на ДНПЦБ установяват, че при провеждане на несъгласувано образователно мероприятие, организирано от Фондация „Есенс“, е изграден въжен мост от метални въжета, закрепени с анкерни болтове над река Тъжа на територията на резерват Джендема. Съоръжението е демонтирано.
* В ПУ Тъжа, ОУ Соколна, на територията на резерват Соколна, местност река Соколна, е установено прясно маркиране на нерегламентирана пътека с жълта и червена боя, като пътеката достига до местност Чаталчам. Не са установени нарушител и причината за извършеното маркиране. Маркировката е премахната от служители на ДНПЦБ.
* В ПУ Тетевен, ОУ Заводна, местност Кончето е констатирано нерегламентирано поставяне червена боя по туристически маршрут местност Въртопа – хижа Бенковски (маршрут №19 от Приложение №3.1.8. от Плана за управление на НПЦБ 2016-2025 г.), като същата е поставена върху съществуваща бяло-зелена маркировка, т.е. извършено е премаркирване в разстояние на около 1200 м. Не са установени извършителят и причината за извършената дейност.

 Приоритетно основните групи потенциални нарушители, върху които беше фокусирано вниманието на парковата охрана, бяха ловните бракониери, ползватели на пасища, водачи на МПС, собственици и ползватели на туристически и инфраструктурни обекти в парка. През месеца бяха планирани и реализирани проверки и дежурства предимно в районите със засилен интерес от страна на ловни бракониери, иманяри и любители на офроуд, като специално беше отделено внимание и на дейността по ползване на природен ресурс – паша на домашни животни в парка.

През месец май приоритетно усилията на парковата охрана, отново бяха насочени в посока противодействие на основнате заплахи за резерватните територии – иманярство, паша на домашни животни, ловното и дърводобивно бракониерство, като усилията дадоха резултат и не бяха регистрирани съществени нарушения на територията на деветте резервата в границите на парка, а и на двата извън нея – Поддържан резерват „Чамджа“ и Резерват „Еленова гора“.

За успешно противодействие на заплахите, при осъществяване на контролната и охранителна дейност, мероприятията по охрана и контрол, бяха базирани на принципа за така наречените „горещи“ точки в „критични“ времеви периоди рано сутрин и привечер, като приоритетни за контрол бяха:

* райони с висок степен на риск за ловно бракониерство;
* териториите на деветте резервата в НПЦБ, както и на двата резервата извън парка, управлявани от ДНПЦБ – поддържан резерват „Чамджа“ и резерват „Еленова гора“;
* инфраструктурните обекти на територията на парка;
* зони в горски територии по границата на парка и около обекти разположени в парка – традиционно обект на дърводобивни посегателства;
* безлесните пасищни територии;
* туристически пътеки и туристическата инфраструктура на парка с цел установяване тяхното експлоатационно състояние, относно безопасното им използване от посетителите;
* традиционните маршрути за незаконно движение с МПС;

През месеца е планиран и осъществяван постоянен контрол на собственици, ползватели и посетителите по отношение спазването на режимите и нормите в защитената територия, като в резултат на това не са допуснати съществени увреждания и загуби на биологично разнообразие.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление.